זקוף. כתפיה ישרות. ידה מורמת נכוחה. עיניה הכחולות גדולות. היא נראית כמו אחת האלות הקדומות. שריר לא נע בפניה כשהיא לוחשת אל הכלב "קמני'ה ".  הכלב של נחצ'ה נעמד במקומו. שניה אחר כך הוא מוריד את פלג גופו האחורי ומתיישב. עיניו של יותם קרועות לרווחה. אף אחד לא יאמין לו כשהוא יספר את זה אחר כך בקיבוץ. אף אחד.  הכלב של נחצ'ה לא מתנגד כשאליסיה מתקרבת אליו. לא מתנגד כשהיא אוחזת ברצועה שלו. לא מתנגד כשהיא לוקחת אותו בידה חזרה לצד השני של הגדר וגם לא מתנגד כשהיא נועלת אחריו את השער.  השוטר אמנון את איגור מעירות דפיקות על הדלת. הוא קם בקושי אחרי משמרת הלילה שלו. בדלת עומדות שתי נשים ורוצות לדעת איפה אליסיה. בקייטנה. זה מה שהוא יודע. הן מספרות לו שהיא לא שם. בבדיקה מהירה מסתבר שגם לב נעלם. קורי השינה של איגור נעלמים. אין לו מושג לאן הם הלכו. ענת קרובה להתמוטטות עצבים. כולם נוסעים למשטרה. נותנים ליומנאי את התיאור. ילד וילדה בני עשר. שניהם דקי גזרה. הילדה קרחת. איתם היה נער מונגולאיד בן 14.  "מונגולואיד בן 14?" שואל שוטר איכפתי ומוכר "עם עוד שני ילדים יותר קטנים, בן ובת? אתמול ראיתי אותם במחסום